*Projekts*

LATVIJAS REPUBLIKAS MINISTRU KABINETS

2020. gada \_\_\_.\_\_\_\_\_\_\_                                               Noteikumi Nr.\_\_

Rīgā                                                                               (prot. Nr.\_\_  \_\_.§)

**Grozījumi Ministru kabineta 2012. gada 31. janvāra noteikumos Nr.92**

**,,Dzelzceļa ritošā sastāva reģistrācijas kārtība”**

Izdoti saskaņā ar

[Dzelzceļa likuma](http://www.likumi.lv/doc.php?id=47774)

31. panta pirmās daļas 13. punktu

1. Izdarīt Ministru kabineta 2012. gada 31. janvāra noteikumos Nr.92 ,,Dzelzceļa ritošā sastāva reģistrācijas kārtība” (Latvijas Vēstnesis, 2012, 27. nr.) šādus grozījumus:
	1. Izteikt 9.6.apakšpunkta ievaddaļas pirmo teikumu šādā redakcijā:

,,9.6. veidlapas 4.punktu aizpilda, ja par ritošo sastāvu sastādīta deklarācija, kas noformēta saskaņā ar Komisijas 2019.gada 12.februāra Īstenošanas Regulu (ES) Nr.2019/250 par dzelzceļa savstarpējas izmantojamības komponentu un apakšsistēmu ,,EK” deklarāciju un sertifikātu veidnēm, par paraugu deklarācijai par atbilstību atļautajam dzelzceļa ritekļa tipam un par apakšsistēmu ,,EK” verifikācijas procedūrām saskaņā ar Eiropas Parlamenta un Padomes Direktīvu (ES) 2016/797, un ar ko atceļ Komisijas Regulu (ES) Nr.201/2011.”

1.2. Aizstāt 9.7. un 9.22.apakšpunktā vārdus ,,Eiropas Dzelzceļa aģentūra” (attiecīgā locījumā) ar vārdiem ,,Eiropas Savienības Dzelzceļu aģentūra” (attiecīgā locījumā).

1.3. Aizstāt 11.5. un 13.5.apakšpunktā vārdus ,,ritošā sastāva īpašnieka vai viņa pārstāvja” ar vārdiem ,,ritošā sastāva īpašnieka, viņa pārstāvja, ritošā sastāva turētāja, kurš nav ritošā sastāva īpašnieks un kurš ir reģistrēts kā tāds valsts reģistrā, vai viņa pārstāvja”

1.4. Papildināt noteikumus ar 16.1 punktu šādā redakcijā:

,,16.1 Ritošajam sastāvam 12 ciparu reģistrācijas numuru piešķir tikai vienreiz, ja nav noteikts citādi Eiropas Savienības tiesību aktos attiecībā uz Eiropas Savienības dalībvalstu valsts ritekļu reģistru.”

1.5. Papildināt noteikumus ar 22.1 punktu šādā redakcijā:

,,22.1 Ja valsts reģistrs nav savienots ar citu Eiropas Savienības dalībvalstu valsts ritekļu reģistriem, Valsts dzelzceļa administrācija valsts reģistru atjaunina ar attiecīgiem datiem, ar kuriem ir grozīts citas Eiropas Savienības dalībvalsts valsts ritekļu reģistrs.”

1.6. Izteikt 23.punktu šādā redakcijā:

,,23. Ritošā sastāva īpašnieks, tā pilnvarota persona vai ritošā sastāva turētājs, kurš nav ritošā sastāva īpašnieks un kurš ir reģistrēts kā tāds valsts reģistrā, iesniedz Valsts dzelzceļa administrācijā veidlapu vai iesniegumu par izmaiņu izdarīšanu valsts reģistrā, tostarp par ritošā sastāva ekspluatācijas izbeigšanu tā izjaukšanas vai cita iemesla dēļ, nekavējoties, bet ne vēlāk kā mēneša laikā pēc tam, kad ir mainījusies valsts reģistrā ierakstītā informācija.”

1.7. Izteikt 24.2. un 24.3.apakšpunktu šādā redakcijā:

,,24.2. ritošā sastāva īpašnieka – fiziskās personas – pilnvarojumu attiecīgajai personai vai atļauju ritošā sastāva turētājam, kurš nav ritošā sastāva īpašnieks un kurš ir reģistrēts kā tāds valsts reģistrā, izmaiņu izdarīšanai valsts reģistrā vai ritošā sastāva izslēgšanai no valsts reģistra, ja veidlapu par izmaiņu izdarīšanu valsts reģistrā vai ritošā sastāva izslēgšanu no valsts reģistra iesniedz pilnvarota persona vai ritošā sastāva turētājs, kurš nav ritošā sastāva īpašnieks;

24.3. ritošā sastāva īpašnieka – juridiskās personas – izsniegtu un ar atbildīgās personas parakstu apliecinātu pilnvaru attiecīgajai personai vai atļauju ritošā sastāva turētājam, kurš nav ritošā sastāva īpašnieks un kurš ir reģistrēts kā tāds valsts reģistrā, izmaiņu izdarīšanai valsts reģistrā vai ritošā sastāva izslēgšanai no valsts reģistra, ja veidlapu par izmaiņu izdarīšanu valsts reģistrā vai ritošā sastāva izslēgšanu no valsts reģistra iesniedz pilnvarota persona vai ritošā sastāva turētājs, kurš nav ritošā sastāva īpašnieks;”

1.8. Papildināt noteikumus ar informatīvu atsauci uz Eiropas Savienības direktīvu šādā redakcijā:

,,**Informatīva atsauce uz Eiropas Savienības direktīvu**

Noteikumos iekļautas tiesību normas, kas izriet no Eiropas Parlamenta un Padomes 2016.gada 11.maija Direktīvas (ES) 2016/797 par dzelzceļa sistēmas savstarpēju izmantojamību Eiropas Savienībā.”

1. Noteikumi stājas spēkā 2020.gada 16.jūnijā.

Ministru prezidents A. K. Kariņš

Satiksmes ministrs T. Linkaits

Iesniedzējs: satiksmes ministrs T. Linkaits

Vīza: valsts sekretāre I. Stepanova